BOSNA I HERCEGOVINA

REPUBLIKA SRPSKA

OKRUŽNI PRIVREDNI SUD U ISTOČNOM SARAJEVU 

Broj predmeta: 61 0 Ip 016303 24 Ip 

Istočno Sarajevo, 18.03.2026. godine 


Okružni privredni sud u Istočnom Sarajevu, sudija Lila Mioković u izvršnom predmetu tražioca izvršenja MF Banka a.d. Banja Luka, Aleja Svetog Save 61, Banja Luka, zastupana po predsjedniku Uprave, protiv izvršenika „Jadraprom“ d.o.o. Pale, sa sjedištem u ul. Mladena Todorovića broj 12, Pale, radi naplate novčanih potraživanja v.s. 92.933,48 KM, van ročišta, donio je dana 18.03.2026. godine, sljedeći:

 Z A K LJ U Č A K 


Konstatuje se da su nekretnine u vlasništvu izvršenika „Jadraprom“ d.o.o Pale, sjedištem u ul. Mladena Todorovića broj 12., Pale i to:

1. nepokretnosti  upisane u Knjigu uloženih ugovora, br 1801 K.O. Pale Grad, k.č. broj 2765/38, upisano u PL broj 4019, poslovni prostor u privredi, površine 54 m², broj 3, pravo svojine „Jadraprom“ d.o.o Pale, sa dijelom 1/1,  a što odgovara PDZ broj 3 (na parceli broj  2765/38) upisan u poduložak 3, LN broj 2597 KO Pale Grad, u svojini „Jadraprom“ d.o.o. Pale, sa dijelom 1/1, tržišne vrijednosti nepokretnosti u iznosu od 122.220,00 KM.
prodate na DRUGOM ročištu za javnu prodaju nekretnina održanom dana 01.12.2025. godine i to kupcu/ tražiocu izvršenja MF Banka a.d. Banja Luka, za iznos 59.985,21 KM za navedene nekretnine kao najpovoljnijem ponuđaču. 

Naime na drugom ročištu za prodaju nekretnina koje je održano dana 01.12.2025. godine sačinjena je lista najpovoljnijih ponuđača, te je tražilac izvršenja rangiran kao drugi po redu ponuđač sa ponudom od 59.985,21 KM. Obzirom da je oglašena kao nevaljana prodaja za prvog ponuđača, to se predmetne nekretnine prodaju tražiocu izvršenja kao drugom po redu ponuđaču, a u skladu sa odredbom člana 92. stav 2. Zakona o izvršnom postupku (“Službeni glasnik Republike Srpske“ br.59/03,85/03 i 64/05, 118/07, 29/10, 57/12, 67/13, 98/14, 5/17 i 66/18 – u daljem tekstu ZIP).


Konstatuje se da je kupoprodajna cijena po kojoj tražilac izvršenja kupuje nekretninu manja od potraživanja tražioca izvršenja utvrđenih rješenjem o izvršenju. Ako je tražilac izvršenja kupac, a ne postoje druga lica čija se potraživanja namiruju iz prodajne cijene prije njega, nije obavezan položiti cijenu sudu do visine svog potraživanja. 
Shodno odredbi člana 90. stav 6. i 7. ZIP smatra se da je ovaj zaključak dostavljen svim licima kojima se dostavlja zaključak o prodaji, te svim učesnicima u nadmetanju istekom trećeg dana od dana njegovog isticanja na oglasnoj tabli Suda.
Ovaj zaključak objaviće se na oglasnoj tabli suda dana 18.03.2026. godine. 













  Sudija

 Lila Mioković
POUKA O PRAVNOM LIJEKU:

Protiv ovog zaključka nije dopušten pravni lijek.
